সদস্যপদ লাভের সাত মাস পরে ১৯৪৯ সালের ৫ই ডিসেম্বর ইসরাঈল নেসেটে বেনগুরিয়ান ঘোষণা করেন যে, জাতিসংঘ কর্তৃক ১৯৪৯ সালের ২৯শে নভেম্বর গৃহীত বিভক্তিকরণ প্রস্তাবকে ইসরাঈল বাতিল, অবাস্তব ও বেআইনী মনে করে। এভাবে ইসরাঈল জাতিসংঘের প্রস্তাবসমূহের প্রতি বৃদ্ধাঙ্গুলি প্রদর্শন করে এবং তা প্রত্যাখ্যান করে। অথচ উক্ত প্রস্তাবসমূহ মেনে চলবে বলে তারা প্রতিশ্রুতি দিয়েছিল। উল্লেখ্য, ঐ প্রস্তাবে প্যালেস্টাইনকে দু’টি পৃথক রাষ্ট্রে বিভক্ত করা এবং ফিলিস্তীনী উদ্বাস্ত্তদেরকে তাদের স্বদেশ ভূমিতে ফিরে আসার অধিকার অনুমোদন করা হয়েছে। আর ১৯৬৭ সালের সিদ্ধান্ত মেনে নিলেই সেখানে দ্রুত শান্তি ফিরে আসত।